มีอาการไข้ต่ำๆมาประมาณ 5 วันค่ะ ลูกบ่นปวดหัว แล้วมีตุ่มสีแดง เป็นวงๆ มีอาการคันมากโดยเฉพาะตอนกลางคืน เกาจนเนื้อหลุดออกมา น้องเป็นตุ่มต่อมน้ำเหลืองเสียอยู่แล้ว แต่ตุ่มที่เป็นไม่ใช่ตุ่มน้ำเหลืองเสียนะค่ะ มีลักษณะเป็นวงๆ 1-2 ซม. วัคซีนโรคหัดเยอรมัน อีสุกอีใส ก็ฉีดครบหมดแล้วค่ะ ตอนนี้ลูกอายุ 4 ปี 9 เดือนค่ะ ตอนนี้ก็ให้กินยาลดไข้ทุกวัน แก้แพ้ แล้วก็ยาฆ่าเชื้อ ก็ยังไม่หายค่ะ
สวัสดีค่ะ อาการไข้และมีผื่นในเด็ก อาจเกิดจาก-ไข้เลือดออก โดยจะมีไข้สูงลอย เบื่ออาหาร คลื่นไส้ อาเจียน ปวดท้อง อาจมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) ไม่มีอาการคัน หรือมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน อาการจะเป็นอยู่ประมาณ 2-7 วัน-ไข้จากเชื้อไวรัสที่ไม่จำเพาะเจาะจงในเด็ก แต่มักไม่คัน ลักษณะผื่น อาการจะไม่ได้จำเพาะเจาะจง หลักๆ คือจะมีไข้และมีผื่นตามผิวหนัง อาจเป็นผื่นราบสีแดง ผื่นนูนสีแดง หรือตุ่มน้ำใส-อีสุกอีใส จะเป็นตุ่มน้ำใสบนพื้นแดงขึ้นทั่วตัว อาจมีอาการคันและระคายเคืองได้บ้าง-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะผื่นนูนแดงขึ้นในวันที่ 4 ของการมีไข้-หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขาแนะนำรับประทานยาลดไข้ทุก 4-6 ชั่วโมง ไม่ไปแกะเกาตุ่ม ใช้น้ำเปล่าทำความสะอาดภายนอกได้ หากตุ่มคันมาก ไข้สูง กินยาแล้วไม่ดีขึ้น ควรพบแพทย์เพื่อตรวจเพิ่มเติมให้ได้การวินิจฉัยที่แน่นอน